open-index/open-wikipedia-markdown huggingface dataset:
Pindaras

**Pindaras** (, tikriausiai g. 522 m. pr. m. e. Kynoscefaluose, Beotijos kaime – m. 443 m. pr. m. e. Arge) – graikų lyrinis poetas, vienas iš kanoninių Devynių Senovės Graikijos poetų.

Iš jų Pindaro kūrybos išliko daugiausia ir kai kurių kritikų nuo Antikos laikų jis laikomas geriausiu.

## Biografija ir kūryba
Pindaras gimė Kynoscefaluose, Beotijoje. Jis buvo Daifanto ir Kleodicės sūnus. Šeimos tradicijos paliko pėdsaką jo kūryboje ir yra svarbios suprasti jo santykiams su to meto žmonėm. Egidų klanas, kildinęs save iš didvyrio Egėjo priklausė Kadmo šalininkams, kurie save laikė Tėbų įkūrėjo Kadmo palikuonimis.

Jo šeima vertėsi kurdama chorinius kūrinius, kurie aukštino svarbius asmenis, princus ir senovės įvykius, tad šios Tėbų šeimos Aleksandras Makedonietis pasigailėjo dėl giriančio kūrinio Aleksandro I iš Makedonijos (Aleksandro Makedoniečio protėvio) garbei.

Pindaras kūrė kelių tipų chorines dainas. Pagal Vėlyvosios Antikos biografą, Aleksandrijos bibliotekos mokslininkai jo kūrybą sugrupavo į septyniolika knygų. Pagal žanrą:

* 1 **humnoi** knyga – himnai;
* 1 **paianes** knyga – šlovinančios giesmės;
* 2 **dithuramboi** knygos – ditirambai;
* 2 **prosodia** knygos – preliudai;
* 3 **parthenia** knygos – dainos merginoms;
* 2 **huporchemata** knygos – šokių dainos;
* 1 **enkomia** knyga – giriančios dainos;
* 1 **threnoi** knyga – raudos;
* 4 **epinikia** knygos – pergalės odės;

Iš tokios daugybės kūrinių išliko visos pergalės odės, kiti kūriniai žinomi iš Senovės autorių citatų ir papirusų, rastų Egipte. Teigiama, kad Atėnų komedijų rašytojas Eupolidas sakęs, jog Pindaro poemos "pavirto tyla dėl daugumos nenoro elegantiškai mokytis". Ir dabartiniais laikais galima sakyti, kad Pindaras yra labiau gerbiamas nei skaitomas.

Pergalės odės sukurtos aristokratijos nugalėtojams žymiausiuose Klasikinės Graikijos atletiniuose renginiuose: Olimpijos, Pitijos, Istmo ir Nemėjos žaidynėse. Jų stilius turtingas ir pilnas užuominų, dažnų paralelių tarp nugalėtojų ir jų įžymių protėvių ar dievų ir herojų mitų, dėl kurių rengiamos žaidynės. "Bet Pindaro galia ne atletų geneologijoje ar nesvarbių dievų blogam elgesy. Ji yra frazių ir vaizdų grožyje, rodančiam saulėlydžui saulės auksą ir purpurą". Dvi žymiausios Pindaro pergalės odės yra Olimpijos 1 ir Pitijos 1.

Besilaikant Tėbų pedagoginės tradicijos, dauguma jo poezijos susiję su pederastijos tema. Pvz.: Olinmpijos odė 1 ir 9, kaip ir šlovinanti giesmė Teoksenui. Anksčiau buvo manoma, kad ji skirta Pindaro mylimajam, bet dabar manoma kitaip (Hubbard, Thomas K. *Pindar, Theoxenus, and the Homoerotic Eye*).

Pindaro žmonos vardas Megaklėja. Jis turėjo sūnų Daifantą ir dvi dukteris Eumetisę ir Protomachę. Teigiama, kad jis mirė Arge sulaukęs septyniasdešimt devynerių metų 443 m. pr. m. e.

## Išnašos
Hualka Hualka

**Hualka Hualka** (, ) – užgesęs ugnikalnis Peru pietuose, Arekipos departamente, ~100 km nuo Arekipos. Aukštis 6025 m. Greta stūkso Ampato ir Sabankajos ugnikalniai.
Donžonas

**Donžonas** () – viduramžių pilies gynybinis, sargybos ir gyvenamasis bokštas. 

Būna stačiakampio, kvadrato, apskritimo, ovalo plano, 3-6 aukštų, sumūrytas iš akmenų arba plytų, dažniausiai prie pagrindinių vartų, su įėjimu nuo gynybinės sienos viršaus. Viduje būdavo įrengta didžioji salė (), mažesnioji salė - menė, skirta moterims, koplyčia, kitos patalpos. 

Donžonai statyti XI a. - XIV a. romaninės ir gotikinės architektūros klestėjimo laikotarpiu. Seniausi donžonai yra Prancūzijoje. Lietuvoje išlikęs Trakų salos pilies XIV a. pab. donžonas, atstatytas XX a. 7 dešimtmetyje – 5 aukštų, 33 m aukščio, stačiakampio plano.

## Susiję straipsniai
* Bergfrydas

## Šaltiniai
Kaljanas

*Apie miestą skaitykite [[Kaljanas (miestas)]].*

**Kaljanas** () – rūkymo prietaisas, kurį rūkant dūmai prieš patekdami į burną pereina per vandenį.

Įvairiuose kraštuose vadinamas įvairiai: *šiša*, *huka*, *nargiliu* ir kt.

Kaljanas kilęs iš Indijos ir vėliau paplitęs visame rytų pasaulyje, ypač Turkijoje ir Arabijoje.
Glikozidas

**Glikozidas** – organinis junginys, susidedantis iš cukrinės dalies, vadinamos glikonu, ir necukrinės – aglikono. Veikiami fermentų ir kitų medžiagų, glikozidai suskyla į cukrų ir aglikoną. Jų cheminė struktūra yra skirtinga. Cukrus gerina aglikono farmakologinį poveikį. Cukrinis glikono komponentas yra gliukozė, galaktozė, ramnozė ir kitos, o aglikonų – fenoliai, alkoholiai, aldehidai, antrachinonai, įvairios rūgštys.

Gryni glikozidai yra bespalviai, kristaliniai ar amorfiniai kartaus skonio junginiai, tirpstantys vandenyje. Augalų sultyse jų randama įvairios sudėties ir įvairiais kiekiais. Dažniausiai vienas jų vyrauja.

Glikozidai veikia širdies kraujagysles, žadina apetitą, laisvina vidurius, lengvina atsikosėjimą, mažina sklerozę, skatina šlapimo išsiskyrimą, naikina mikrobus. Medicinoje ypač svarbią reikšmę turi širdį veikiantys glikozidai: cimatrinas, aonitoksinas, konvalatoksinas, konvalamarinas, digitoksinas, erizinas ir kiti. Glikozidų kaupimu pasižymi bervidinių, bastutinių, lelijinių, erškėtiniu šeimų atstovai. Vieni glikozidai nuodingi, kiti ne.
Galaktikos halas

**Galaktikos halas** – terminas, naudojamas nusakyti plačiai, maždaug sferiškos formos galaktikos sričiai, kuri driekiasi už pagrindinės, regimosios galaktikos dalies. Halu vadinami bet kokie aiškūs dariniai, turintys šias bendras sudedamąsias dalis:

* galaktikos sferoidą (žvaigždės)
* galaktikos vainiką (karštos dujos, pvz., plazma)
* tamsiosios materijos halą

Skirtumai tarp halo ir pagrindinės galaktikos dalies ryškiausi spiralinėse galaktikose, kuriose sferinė halo forma kontrastuoja su plokščiu disku. Elipsinėse galaktikose nėra ryškaus perėjimo nuo galaktikos pagrindinės dalies į halą.
Asociacijos dėsnis

**Asociacijos dėsnis** () – Davido Ricardo 1817 metais veikale „Politinės ekonomijos ir apmokestinimo principai“ aprašytas dėsnis, įrodantis neabejotinus darbo pasidalijimo pranašumus net ir tais atvejais, kai vienas individas ar jų grupė (pvz., šalis) visais atžvilgiais (t. y., absoliučiai) pranašesnė už kitą individą ar jų grupę.

### Davido Ricardo teiginiai
D. Ricardo nagrinėjo laisvosios prekybos tarp dviejų šalių, kurių viena yra gamtos labiau apdovanota už kitą, padarinius, darydamas prielaidą, kad darbas ir kapitalas negali laisvai judėti tarp šalių. D. Ricardo įrodo, kad abiem šalims yra naudingas darbo pasidalijimas ir laisvoji prekyba tuo atveju, jei didesnį darbo našumą pasiekusi šalis specializuojasi gaminti tas prekes, kurių gamybos našumas palyginti didesnis.

### Pavyzdys

Tarkime, Darbėnai yra visais atvejais produktyvesni už Tingėnus. Darbėnai pagamina stalą per 4 valandas, o Tingėnai per 5 valandas. Darbėnai pagamina kėdę per 2 valandas, o Tingėnai tik per 4.

Kėdėms ir stalams pagaminti skiriama po 40 valandų. Jei ir Darbėnai, ir Tingėnai gamintų ir kėdes, ir stalus, tai per 80 valandų būtų pagaminta 18 stalų ir 30 kėdžių. Kadangi Darbėnai kėdes gamina 2 kartus našiau negu Tingėnai, o stalus tik 1,25 karto našiau, abiem pusėms būtų naudinga, kad Darbėnai gamintų tik kėdes, o Tingėnai tik stalus. Jei Darbėnai visas 80 valandų gamintų tik kėdes, o Tingėnai tik stalus, būtų pagaminta 16 stalų ir 40 kėdžių, t. y., santykinai daugiau produkcijos, santykinai mažiausiomis alternatyviomis sąnaudomis.

Šis dėsnis dar vadinamas santykinio pranašumo dėsniu.
Centrinis telkinys

**Centrinis telkinys** (ankstesnėje literatūroje dar plačiai naudotas terminas **baldžas**) – didelio tankumo žvaigždžių grupė. Paprastai šis terminas naudojamas nusakyti žvaigždžių grupei spiralinės galaktikos centre. Baldžą daugiausia sudaro senesnės II populiacijos žvaigždės, kurių orbitos atrodo atsitiktinės lyginant su galaktikos disko žvaigždžių - taip gaunama sferoidinė centrinio telkinio forma. Be to, centriniame telkinyje yra labai mažai dujų ir dulkių (lyginant su galaktikos disku), taigi jame mažai jaunų žvaigždžių (pernelyg mažai medžiagos, kad vyktų žvaigždėdara).

Baldžai pasižymi panašiomis savybėmis kaip elipsinės galaktikos, ir dauguma astronomų laiko juos vienu ir tuo pačiu - t. y. elipsinės galaktikos yra tos pačios spiralinės galaktikos, netekusios savo disko (veikiausiai sąveikų su kitomis galaktikomis metu).

Manoma, kad daugumos centrinių telkinių viduryje yra supermasyvios juodosios bedugnės. Tokios bedugnės pagal apibrėžimą negali būti stebimos, bet yra netiesioginių jų egzistavimo tiek spiralinių galaktikų baldžuose, tiek ir elipsinių galaktikų centruose įrodymų.

Kai kurių galaktikų centriniuose telkiniuose yra ir jaunų I populiacijos žvaigždžių. Nors to priežastis tiksliai nežinoma, paprastai tai laikoma sąveikos su kita galaktika (pvz., galaktikų susiliejimo) pasekmė.
Uoslė

**Uoslė** – vienas iš pojūčių, kuriais žmogus ir kiti gyvūnai gauna informaciją iš aplinkos, vadinamą kvapu. Uoslės pojūtis galimas dėl specialių jutiminių ląstelių nosies ertmėje (antenose pas bestuburius). Oru kvėpuojantiems organizmams uoslė pasireiškia gebėjimu atpažinti chemines medžiagas, pasklidusias ore.

## Šaltiniai
Galaktikų susiliejimas

**Galaktikų susiliejimas** gali įvykti susidūrus dviem (arba daugiau) galaktikoms. Nors susiliejimo metu dėl didelių atstumų tarp žvaigždžių praktiškai nevyksta tiesioginiai jų arba žvaigždžių sistemų susidūrimai, gravitacinė galaktikų sąveika bei trintis tarp dujų ir dulkių stipriai veikia sąveikaujančias galaktikas. Susiliejimo rezultatas priklauso nuo daugelio parametrų(susidūrimo kampų, greičių, dydžių santykių, sandaros ypatumų) ir šiuo metu yra labai aktuali tyrimų tema. Kai kuriems susidūrimų atvejams yra prieita bendros nuomonės:

* Kai viena iš galaktikų gerokai didesnė už kitą, didžioji dažniausiai "praryja" mažesniąją, įsisavindama daugumą jos dujų ir žvaigždžių beveik be jokio poveikio sau. Manoma, kad ir Paukščių Tako galaktika šiuo metu kaip tik "ryja" mažesnes galaktikas, tikėtina, kad ir Magelano debesis (Didysis Magelano Debesis, Mažasis Magelano Debesis).

* Jei dvi maždaug vienodo dydžio spiralinės galaktikos susiduria tam tikrais kampais ir greičiais, susiliejimo metu jos netenka daugumos dujų ir dulkių, tad susidaro elipsinė galaktika. Manoma, kad tai yra pagrindinis elipsinių galaktikų formavimosi mechanizmas.

Manoma, kad Paukščių Tako galaktika ir Andromedos galaktika susilies maždaug po dviejų milijardų metų, veikiausiai į elipsinę galaktiką.
Ugnikalnių slėnis

**Ugnikalnių slėnis** () arba **Andavos-Orkopampos vulkaninis laukas** – vulkaninis laukas (matmenys 60 × 60 km), plytintis Peru pietuose, Arekipos departamente. Plyti Andų kalnuose, prie Andavos upės. Sudaro daugiausia andezitinės uolienos. Ugnikalnių slėnis – populiarus turistinis objektas.

## Ugnikalniai
* Volcan Misahuana Mauras – 4 713 m
* Cerro Puma Ranga – 4 653 m
* Cerro Sayhua – 4 650 m
* Cerro Pichihua – 4 650 m
* Cerro Jajarana – 4 600 m
* Volcan Yana Mauras – 4 588 m
* Volcan Pabellon Mauras- 4 507 m
* Volcan Challhue Mauras – 4 319 m
* Cerro Pucu Mauras – 4 287 m
* Cerro Mauras – 4 250 m
* Loma Achacara – 4 150 m
* Cerro Tischo – 3 900 m
* Cerro Yanamauras – 3 775 m
* Volcan Jenchana – 3 550 m
* Volcan Jechapita – 3 350 m
* Volcanes Chilcayoc – 3 300 m
* Volcan Chilcayoc Grande – 3 150 m

## Nuorodos
* Ugnikalnių duomenų bazė
Viljamso sindromas

**Viljamso(-Beureno) sindromas** – retas genetinis sutrikimas, paveldimas autosominiu dominantiniu būdu ir susijęs su 7 chromosomos geno mutacija. Aprašytas 1961 metais, naujazelandiečio daktaro J. C. P. Williamso, kurio vardu ir buvo pavadintas. Vaikai, turintys šį sindromą, dažnai gimsta mažo svorio, turi nesusiformavusį rijimo refleksą, turi problemų su kalcio balansu (hypercalcaemia), taip pat dažnos širdies ir kraujagyslių anomalijos. Ši liga nustatoma paėmus iš venos kraujo ir atlikus FICH testą.

Su Viljamso sindromu gimsta mažiau nei 1 iš 7 500 kūdikių.

Požymiai turi kai kurių bendrų bruožų su autizmu. Viljamso sindromą turintys asmenys dažnai pasižymi socialumu - draugiškumu. Taip pat išsiskiria netipine veido išraiška (žemas nosies tiltelis, pražiota burna), todėl šis sindromas dar vadinamas Elfo sindromu. Žmonės su Viljamso sindromu turi jautrią klausą, todėl reiktų vengti aštrių garsų.

## Nuorodos
* Viljamso sindromo asociacijos svetainė
Virginidė

**Virginidės** yra kintamosios žvaigždės, panašios į cefeides. Virginidės vidutinį absoliutinį ryškį irgi galima nustatyti žinant jos pulsavimo periodą, tačiau ši priklausomybė skiriasi nuo cefeidžių:

:  M_v = -1.6 log_{10}(P) - 0.1 \, 

Virginidės skiriasi nuo cefeidžių, nes yra II populiacijos žvaigždės ir jų metalingumas yra mažesnis nei Saulės. Virginidžių ryškis vidutiniškai 1,5 mag silpnesnis nei klasikinių cefeidžių, o periodas įvairuoja tarp 1 ir 60 parų.

Virginidės dar vadinamos II tipo cefeidėmis.
Horizontalioji seka

**Horizontalioji seka** – žvaigždžių evoliucijos etapas, einantis iškart po raudonųjų milžinių sekos žvaigždėms, kurių masės artimos Saulės masei. Horizontaliosios sekos žvaigždžių energijos šaltiniai yra helio degimas branduolyje ir ir vandenilio degimas branduolį supančiame apvalkale. Horizontaliosios sekos pavadinimas kilo iš to, kad jos žvaigždės HR diagramoje išsidėsčiusios maždaug horizontalia linija. Nemažai horizontaliosios sekos žvaigždžių pulsuoja, jos vadinamos lyridėmis.
Asimptotinė seka

**Asimptotinė seka** (**AGB** ) – žvaigždžių evoliucijos etapas, kurį pereina visos mažos – vidutinės masių (0,6-10 Saulės masių) žvaigždės vėlyvojoje savo evoliucijos stadijoje. Kai žvaigždė išdegina visą vandenilį savo branduolyje, branduolys susispaudžia ir jo temperatūra pakyla, o išoriniai žvaigždės sluoksniai išsiplečia ir atšąla. Žvaigždės šviesis stipriai išauga, ji tampa raudonąja milžine ir pradeda judėti HR diagramoje link viršutiniojo dešiniojo kampo, palikdama pagrindinę seką.

Kai temperatūra žvaigždės branduolyje pasiekia maždaug 3x108 K, prasideda helio degimas. Helio degimo branduolyje pradžia sustabdo žvaigždės vėsimą bei šviesio augimą, ir ji pradeda judėti HR diagramoje į kairę, patekdama į horizontaliąją seką (II populiacijos žvaigždėms) arba raudonųjų milžinių sankaupą (I populiacijos žvaigždėms). Kai branduolyje išdega visas helis, žvaigždė vėl juda dešinėn aukštyn HR diagramoje.

Asimptotinės sekos žvaigždės paprastai yra kintamosios su ilgu periodu, ir šio etapo metu praranda 50-70 % savo masės.
Hajašio riba

**Hajašio riba** – maksimalaus žvaigždės spindulio apribojimas duotos masės žvaigždei. Kai žvaigždė yra visiškoje hidrostatinėje pusiausvyroje (gravitacinę jėgą visiškai atsveria plazmos plėtimasis į išorę), žvaigždė negali viršyti spindulio, kurį nulemia Hajašio riba. Tai turi didelę reikšmę tiek žvaigždei formuojantis, tiek jai išdeginus visą savo vandenilį.

HR diagramoje Hajašio riba brėžia beveik vertikalią liniją ties maždaug 3500 °K. Sritis į dešinę nuo jos (šaltesnė) vadinama draudžiamąja sritimi. Šioje srityje žvaigždės pusiausvyra negalima. Draudžiamojoje zonoje visgi aptinkamos besitraukiančios prožvaigždės (nesančios pusiausvyroje), taip pat žvaigždės, kurių magnetiniai laukai trikdo vidinę energijos pernašą konvekcijos būdu. Gali būti taip pat žvaigždžių kurių tikrąjį spektrą pakeliui iškraipo kosminiai debesys.

Hajašio riba taip pavadinta Chushiro Hayashi, japonų astrofiziko, garbei.

## Šaltiniai
Ali ibn Idris

**Ali ibn Muhanedas** arba **Ali ibn Idris** (arab.: علي بن مُحَمَّد) buvo ketvirtasis Idrisidų dinastijos Maroko sultonas, valdęs nuo 836 m. iki mirties 848 m. Jis buvo Muhamedo ibn Idris sūnus, perėmęs sostą iš tėvo, ir pasivadino *Ali ibn Idris*. Po mirties sostą paliko savo broliui Jahija I.

## Nuorodos
* ''Musulmonų vadovai''

## Išnašos
Dvišakė padraika

**Dvišakė padraika** (*Diphasiastrum complanatum*) – pataisinių (*Lycopodopsida*) šeimos, padraikų (*Diphasiastrum*) genties augalas.

Stiebas požeminis arba antžeminis, gulsčias, iki 100 cm ilgio, su daugeliu ryškiai žalių, iki 20 cm ilgio šakelių, sudarančių piltuvišką puokštę. Lapai smulkūs, iki 4 mm ilgio, lancetiški, prigludę prie šakelių. Varputės iki 2,5 cm ilgio, ant ilgų (iki 12 cm ilgio) varpkočių. sporifikuoja birželio – rugsėjo mėnesiais.

Auga sausuose miškuose, išretėjusiuose pušynuose. Dažna Pietryčių Lietuvoje, kitur reta.

Sporos renkamos varputėms pageltus. Jų cheminė sudėtis panaši į pataiso šarkakojo.

Žolė **[[nuodingieji augalai|nuodinga]]**. Augalas dekoratyvus, dažinis.

## Šaltiniai
Kasteljon de la Plana

**Kasteljon de la Plana** arba tiesiog **Kasteljonas** (, ) – miestas rytinėje Ispanijos pakrantėje, 6 km nuo Viduržemio jūros, 64 km į šiaurės rytus nuo Valensijos; provincijos centras. Išsidėstęs prie geležinkelio Valensija–Barselona, yra uostas *El Grao de Castellón*. Tekstilės, maisto konservų, naftos perdirbimo ir naftos chemijos, cemento, chemijos pramonė. Apylinkėse auginami vaisiai (apelsinai, mandarinai, vynuogės, alyvuogės) ir daržovės. Yra XIV–XV a. Švč. Marijos bažnyčia (gotikinė, su 46 m bokštu). Yra išlikę senovės statinių liekanų.

## Istorija

Senasis miestas buvo įsikūręs už 3 km nuo dabartinio, ant kalvos (įkūrė maurai). Vėliau jis buvo perkeltas į pakalnę, link lygumos, todėl prie pavadinimo *Castellón* buvo pridėta *de la Plana* (t. y. „lygumos Kasteljonas“). Aragono karalius Jokūbas I 1233 m. atkariavo miestą iš maurų, o į dabartinę vietą perkėlė 1251 m.

## Sportas
* CD Castellón (futbolas)

## Šaltiniai
Jahija ibn Muhamedas

**Jahija ibn Muhamedas** (arba **Jahija I** , yaḥyā ben muḥammad ben idrīs, m. 864 m.) – penktasis Idrisidų dinastijos Maroko sultonas, valdęs nuo 848 m. iki mirties.
Jis buvo Muhamedo ibn Idris sūnus, perėmęs sostą iš brolio Ali ibn Idris, ir pasivadino *Jahija I*. Po mirties sostą paliko savo sūnui Jahija II.

## Istorija
Jahija I valdymo metais, sostinė Fesas tapo prieglobsčiu pabėgėliams Andaluzijos ir Kairuano (Tunisas). Miestas sparčiai plėtėsi, 859 m. Fese įkurtas Al Kairuano universitetas.

## Nuorodos
* ''Musulmonų vadovai''

## Išnašos
Jahija ibn Jahija

**Jahija ibn Jahija** arba **Jahija II** (, yaḥyā ben yaḥyā m. 874 m.) – šeštasis Idrisidų dinastijos Maroko sultonas, valdęs nuo 864 m. iki 874 m.

Jahija ibn Jahija buvo Jahija I sūnus, perėmęs sostą iš tėvo po jo mirties. Valdymo metais pasivadino *Jahija II*.

## Istorija
874 m. dėl berberų sukilimo Jahija II buvo priverstas palikti sostą ir valstybės valdymą perėmė jo tėvo antros eilės dėdė Ali ibn Umaras.

## Nuorodos
* ''Musulmonų vadovai''

## Išnašos
Barai

**Barai ** – kaimas Ukmergės rajono savivaldybėje, 1,5 km į pietus nuo Siesikų, prie kelio . 

## Gyventojai

## Šaltiniai
Lyridė

**Lyridė** yra kintamoji žvaigždė. Jos dažnai naudojamos matuoti atstumams mūsų galaktikoje ir artimuose kamuoliniuose spiečiuose.

Lyridės yra horizontaliosios sekos žvaigždės, kurių masė paprastai sudaro apie pusę Saulės masės. Jos pulsuoja panašiai kaip cefeidės, tačiau yra keletas svarbių skirtumų:

Lyridės yra senos, palyginti mažos masės žvaigždės. Todėl jos pasitaiko dažniau nei cefeidės, bet yra blyškesnės. Vidutinis lyridžių absoliutinis ryškis yra 0,75, vos 40-50 kartų didesnis nei Saulės. Periodas trumpesnis nei cefeidžių, paprastai mažesnis nei viena para, kartais - vos 8-9 valandos.

Pagrindiniai lyridžių tipai yra trys:

* RRab,
* RRc, kurių periodai trumpesni,
* RRd.

Kintamųjų tipas taip pavadintas dėl tipinės atstovės, Lyros RR.
Belazariškiai

**Belazariškiai ** – kaimas Ukmergės rajono savivaldybėje, 3,5 km į pietus nuo Siesikų, šalia Armonos aukštupio. Seniūnaitijos centras. Pro kaimą eina kelias , atsišakoja keliukas į Tarakus. Yra dvaro sodybos liekanos.

## Etimologija

Belazariškių kaimo pavadinimas kilęs iš svetimkilmio asmenvardžio Belazaras.

## Istorija

Iki 1954 m. buvo Belazariškių apylinkės centras. TSRS laikais kaime veikė mokykla, mašinų-traktorių kiemas. Belazariškiuose nuo 1918 m. veikė pradinė mokykla, nuo 1955 m. – biblioteka.

## Gyventojai

Belazariškiuose 1900 m. gimė skulptorius, archeologas Pranas Baleniūnas.

## Šaltiniai
Baubliškiai

**Baubliškiai** – kaimas Ukmergės rajono savivaldybėje, 2 km nuo Paobelio. 

## Gyventojai

## Šaltiniai
Benediktava

:: *Apie viensėdį Anykščių rajone žr. [[Benediktava (Anykščiai)]]*.

**Benediktava** – viensėdis Ukmergės rajono savivaldybėje, 5 km į pietus nuo Siesikų, šalia Belazariškių–Tarakų keliuko, netoli Siesikų miškų. 

## Gyventojai

## Šaltiniai
Briedžiūnai

**Briedžiūnai** – kaimas Ukmergės rajono savivaldybėje, 10 km nuo Siesikų.

## Etimologija

Briedžiūnų kaimo pavadinimas kilęs iš gyvūninės kilmės asmenvardžio – buvusio tėvavardžio *Briedžiūnas* (Briedžio sūnus). Asmenvardžiui *Briedis* pradžią davė miškų gyvūnas.

## Gyventojai

Briedžiūnų kaime gimė dailininkė, viena garsiausių XX a. 7-9 dešimtmečių lietuviškojo abstrakcionizmo pradininkių Kazimiera Zimblytė (Kazė) (1933–1999 m.). Palaidota Ukmergės rajono Siesikų miestelio kapinėse, šeimos kape.

## Šaltiniai
Dirvonai (Ukmergė)

**Dirvonai** – buvęs kaimas Ukmergės rajono savivaldybėje, 13 km nuo Siesikų.

## Gyventojai

## Šaltiniai
Gružos

**Gružos** – kaimas Ukmergės rajono savivaldybėje, 8 km į šiaurės rytus nuo Siesikų.

## Etimologija

Gružų kaimo pavadinimas kilęs iš asmenvardžių *Gruža, Gruželė*, kuriems pradžią galėjo duoti būdvardis „gružas“ ('trumpas, nugraužtas').

## Istorija

Gružose 1934 m. prie mokyklos, kelių sankryžoje, buvo pastatytas paminklas Kristaus stovyla (dar vadinamas Laiminantis Kristus).

1928–1970 m. Gružose veikė pradinė mokykla.

## Gyventojai

## Šaltiniai
Kačėniškiai

**Kačėniškiai** – kaimas Ukmergės rajono savivaldybėje, 6 km į pietus nuo Siesikų. Išsibarstęs prie plento  ir nuo jo atsišakojančių kelių į Siesikus () ir Panoterius. Į rytus nuo kaimo teka Armona. Autobusų stotelė.

## Gyventojai

## Šaltiniai
Garbuvas

**Garbuvas** – viensėdis Ukmergės rajono savivaldybėje, 9 km nuo Siesikų. 

## Gyventojai

## Šaltiniai
Kirkučiai (Ukmergė)

**Kirkučiai** – kaimas Ukmergės rajono savivaldybėje, 6 km į rytus nuo Pagirių.

## Gyventojai

## Šaltiniai
Kiškeliškis

**Kiškeliškis** – kaimas Ukmergės rajono savivaldybėje, 12 km į šiaurės rytus nuo Siesikų, prie Drungės upelio, netoli buvusio durpyno. Yra Kiškeliškio dvaro rūmų griuvėsiai.

## Etimologija

Kiškeliškio kaimo pavadinimas kilęs iš asmenvardžio *Kiškis* mažybinės-maloninės formos *Kiškelis*. Asmenvardis *Kiškis* kilo nuo laukinio gyvūno pavadinimo. Vietovės pavadinimas turi populiariąją vietovardžių priesagą *-iškis*.

## Istorija

Iki 1951 m. veikė pradinė mokykla, vėliau – aštuonmetė mokykla. 1952 m. Kiškeliškio kaime tuometiniam „Vienybės“ kolūkiui priklausančiame pastate buvo įsteigta biblioteka, kuriame buvo iki 1963 m. Vėliau biblioteka perkelta į Petronių, dar vėliau – į Miliūnų kaimą. Biblioteka veikė iki 1976 metų vidurio.

## Gyventojai

## Šaltiniai
Kuršai (Ukmergė)

**Kuršai** – kaimas Ukmergės rajono savivaldybėje, 5 km į šiaurės rytus nuo Siesikų. Pietiniame kaimo pakraštyje telkšo Šinkūnų ežeras (Ilgajis).

## Gyventojai

## Šaltiniai
Lokinė (viensėdis)

**Lokinė** – buvęs viensėdis Ukmergės rajono savivaldybėje, 3 km nuo Siesikų. 

## Gyventojai

## Šaltiniai
Marašuvka

**Marašuvka** – buvęs kaimas Ukmergės rajono savivaldybėje, 7 km į pietvakarius nuo Siesikų, į šiaurę nuo Reniūnų.

## Istorija

Panaikintas 2014 m.

## Gyventojai

## Šaltiniai
Meilūnai (Siesikai)

**Meilūnai** – kaimas Ukmergės rajono savivaldybėje, 7 km į šiaurę nuo Siesikų, prie Taujėnų miškų pietinio pakraščio. Pro kaimą eina kelias . Miške yra apleistas durpynas. Kaime įsikūrusi ūkininkų kooperatinė bendrovė „Linų agroservisas“.

## Etimologija

Meilūnų kaimo pavadinimas kilęs iš asmenvardžio – buvusio tėvavardžio *Meilūnas* (Meilaus sūnus). Šaknis *meil-* sietina su žodžiais „meilė“, „meilus“.

## Gyventojai

## Šaltiniai
Lokinė

**Lokinė** – kaimas Ukmergės rajono savivaldybės rytuose, 2 km šiaurę nuo Siesikų. Pro kaimą eina kelias . Išlikęs Lokinės dvaras: oficina, svirnas, arklidės, rūmų ir ledainės vieta, parko liekanos Pietiniame kaimo pakraštyje stūkso Lokinės piliakalnis, dar toliau pietuose, Lokinės miške įsteigtas Kryto ornitologinis draustinis, apimantis užpelkėjusį Kryto ežerą. Lokinės dvarininkų Končių atminimo įamžinimui pastatytas paminklas.

## Etimologija

Kaimas įsikūręs atokiau nuo pagrindinių kelių, netoli Kryto miško ir to paties vardo užankančio ežeriuko. Panašias vietas senovėje mėgo *lokiai* ir manoma, kad nuo jų pats vietovės pavadinimas kilęs. Tačiau labiau tikėtina, kad anksčiau vietovė vadinosi *Lukinė*, nuo  – „lankas“: būtent lankas yra vaizduojamas vietos dvarininkų Končių herbe. Lokine gyvenvietė tapo XX a. 2-ojoje pusėje.

## Istorija

Lokinės palivarkas pirmą kartą paminėtas 1567 m. LDK kariuomenės surašyme, kaip Daumantams-Siesickiams priklausiusio Siesikų dvaro dalis.

Vėliau Lokinės dvaras priklausė Radviloms, Grotusams, iš kurių 1790 m. dvarą pirko Kauno iždininkas Juozapas Končia. Ši giminė Lokinę valdė iki Antrojo pasaulinio karo. XVIII–XIX amžių sandūroje jie Lokinėje pastatė sodybą, kurioje gyveno iki 1940 m. Dvare veikė mokyklėlė, kurią lankė aplinkinių kaimų vaikai.

## Gyventojai

## Galerija

Lokinė, paminklas.JPG|Laisvės paminklas
Lokinės dvaras, oficina.JPG|Dvaro oficina
Lokinės dvaras, arklidė.JPG|Dvaro arklidė


## Šaltiniai
Mikėnai (Ukmergė)

**Mikėnai** – kaimas Ukmergės rajono savivaldybėje, 14 km į šiaurės rytus nuo Siesikų, šalia Taujėnų miškų ir Strauzgėlės upelio. Prie kaimo plyti Mikėnų pelkė, užimanti 890 ha plotą. Praeina vieškelis , atsišakoja keliukas į Kiškeliškį. Stovi kaimo kryžius, apleista parduotuvė.

## Etimologija

Mikėnų kaimo pavadinimas kilęs iš asmenvardžio *Mikėnas*, seniau reiškusio „Miko šeimynai priklausantis asmuo“, kuriame slypi hebrajų kilmės krikštavardžio *Mykolas* liaudinis variantas *Mikas*.

## Istorija

1970–1976 metais kaime veikė biblioteka. 2009 m., po ilgos pertraukos, pradėtas eksploatuoti Mikėnų durpynas, kur gaminamos durpės, skirtos kurui.

## Gyventojai

## Šaltiniai
Naujasėdžiai (Siesikai)

**Naujasėdžiai** – kaimas Ukmergės rajono savivaldybėje, 2 km nuo Paobelio.

## Gyventojai
 

## Šaltiniai
Paliesė (Ukmergė)

**Paliesė** – buvęs viensėdis Ukmergės rajono savivaldybėje, 7 km į pietus nuo Siesikų, prie kelio .

## Gyventojai

## Šaltiniai
Pesliai (Ukmergė)

**Pesliai** – kaimas Ukmergės rajono savivaldybėje, 4 km į šiaurės rytus nuo Paobelio.

## Gyventojai

## Šaltiniai
Miliūnai (Ukmergė)

**Miliūnai** – kaimas Ukmergės rajono savivaldybėje, 7 km į šiaurės rytus nuo Siesikų, prie Drungės upelio. Yra vandens bokštas, autobusų stotelė. Pietiniu pakraščiu eina kelias . Šalia kaimo pastatytas kryžius buvusiame Biržytės miškelyje žuvusių partizanų Vytauto Gleiznio, Igno Grigo, Antano Kibarto, Adolfo, Algirdo ir Juozo Maskoliūnų atminimui.

## Etimologija

Miliūnų kaimo pavadinimas kilęs iš buvusio tėvavardžio *Miliūnas* (Milio ar Miliaus sūnus), padarytas greičiausiai iš dėmens *Mil-*. Jis siejamas su veiksmažodžiu *pa-mil-ti*.

## Gyventojai

; Žymūs žmonės
* Miliūnų kaime gimė kompozitorius Osvaldas Balakauskas (1937–).

## Šaltiniai
Reniūnai

**Reniūnai** – kaimas Ukmergės rajono savivaldybėje, 9 km į pietus nuo Siesikų, 4 km į šiaurės rytus nuo Bukonių, prie kelio . Šalia kaimo prasideda Lankesa, pietuose plyti Milagainių miškas. Yra autobusų stotelė.

## Gyventojai

## Šaltiniai
Sakaluvka

**Sakaluvka** – buvęs kaimas Ukmergės rajono savivaldybėje, 4 km nuo Siesikų.

## Gyventojai

## Šaltiniai
Šiliūnai

:: *Apie kaimą Jonavos rajone žr. [[Šiliūnai (Jonava)]]*.

**Šiliūnai** – kaimas Ukmergės rajono savivaldybėje, 4 km nuo Paobelio.

## Istorija

XX a. veikė Šiliūnų mokykla.

## Gyventojai

Nuo 1943 m. Šiliūnų mokyklos mokytoja dirbo Marija Kinertaitė-Laugalienė. Pokario kovos, vykusios Šiliūnuose aprašomos jos knygoje „Jaunystė ir rezistencija“.

## Šaltiniai
Šinkūnai

**Šinkūnai ** – kaimas Ukmergės rajono savivaldybėje, 5 km į šiaurės rytus nuo Siesikų, Šinkūnų ežero (Ilgajo) pakrantėje. Pro kaimą eina kelias . Pietinėse apylinkėse teka Armona, Drungė, Kliepšė, yra užakęs Armonos ežerėlis, tolėliau – Kryto ežeras su pelke ir Siesikų ežeras. Rytuose yra pažeistas Šinkūnų piliakalnis (amžius: I t-metis – II t-mečio pr., XVII–XVIII a.), buvęs Šinkūnų malūnas. Rytuose siekia Seveikių mišką ir Strauzgėlės upelį. Šalia kelio stovi du mediniai kryžiai. Kaimo turizmo sodyba „Ilgajis“.

## Etimologija

Šinkūnų kaimo pavadinimas kilęs iš asmenvardžio – buvusio tėvavardžio *Šinkūnas* (Šinkaus sūnus). Asmenvardis *Šinkus* yra krikštavardžio *Simonas* liaudinis variantas (
Šinkūnai, 1.JPG|Šinkūnai pakeliui į Pagirius
Šinkūnai, kryžius.JPG|Kryžius kaimo mirusiems (1998 m.)
Šinkūnai, kryžius 2.JPG|Kaimo kryžius (1990 m.)
Šinkūnai, 3.JPG|Kaimo rytinė dalis pakeliui į Mikėnus


## Šaltiniai
Taboras (Ukmergė)

**Taboras** – buvęs kaimas Ukmergės rajono savivaldybėje, 7 km nuo Paobelio.

## Gyventojai

## Šaltiniai
Ali ibn Umaras

**Ali ibn Umaras** (arba **Ali II**, arab.:`alī ben `umar ben idrīs علي بن عمر بن إدريس m. 883 m.) – septintasis Idrisidų dinastijos Maroko sultonas, valdęs nuo 874 m. iki mirties 883 m. Ali ibn Umaras buvo Idris II anūkas. Valdymo metais pasivadino *Ali II*.

## Istorija
Ali II valdymo metais, susivienijo aplinkinės berberų gentys ir vadovaujami Sufritų, sumušė Ali II armiją ir užėmė Fesą.

## Nuorodos
* ''Maroko karaliai'' 
* ''Musulmonų vadovai''

## Išnašos
Belgijos futbolo lygos taurė

**Belgijos futbolo lygos taurė** ( arba *Coupe de la Ligue Pro*) – Belgijos futbolo taurės turnyras, kuriame žaisdavo pajėgiausios lygos komandos.

## Istorija

Pirmoji lygos taurė įsteigta 1972 ir su pertraukomis vyko iki 1986 m. Vėliau buvo atkurta ir 1997–2000 m. laimėtojams atitekdavo teisė dalyvauti UEFA Intertoto taurės turnyre. Didžiausieji klubai ignoravo šias varžybas ir žaidė savo atsarginėmis komandomis. Varžybos pritraukė mažai žiūrovų ir po trijų sezonų buvo nutrauktos. Turnyras nutrauktas ir dėl to, kad futbolo klubai nesutarė su televizija dėl rungtynių transliacijų.

Pagal rėmėjus, taurė dar vadinta:
* 1985–1986 m. Callebaut Cup
* 1997–2000 m. Nissan Cup

## Titulai

Per 1973–2000 m. taurę yra laimėję 5 klubai, tarp kurių sėkmingiausias – „Anderlecht“ (3 kartus).

|-
| Anderlecht Bruxelles || 3 || 1972–73, 1973–74, 1999–2000
|-
| Standard Liege || 1 || 1974–75
|-
| RFC Liege || 1 || 1985–86
|-
| SK Lommel || 1 || 1997–98
|-
| VV Sint-Truiden || 1 || 1998–99
|}

## Finalai

|-
|  || Anderlecht Bruxelles || RFC Liege || 2-0 ir 2-3
|-
|  || Anderlecht Bruxelles || Standard Liege || 1-0 ir 1-0
|-
|  || Standard Liege || Anderlecht Bruxelles || 1-1 ir 3-2
|-
| 1975–1985 m. || colspan=3 | Nevyko
|-
|  || RFC Liege || Anderlecht Bruxelles || 2-0
|-
| 1986–1997 m. || colspan=3 | Nevyko
|-
|  || SK Lommel || Germinal Ekeren || 2-1
|-
|  || VV Sint-Truiden || Germinal Ekeren || 4-3
|-
|  || Anderlecht Bruxelles || Excelsior Mouscron || 2-2 (baud. 5-3)
|}

## Nuorodos
* Belgium - List of Cup Finals (Rsssf.org)
* Samtlige Liga Cup-finaler fra Belgien (Foot.dk)
KSV Waregem

**KSV Waregem** – buvęs Belgijos futbolo klubas iš Varegemo. 2001 m. dėl finansinių sunkumų buvo priverstas jungtis prie Zultse VV klubo.

## Istorija

## Pasiekimai

## Sezonai

|}

### [[UEFA]] varžybos

|-

## Išnašos

## Nuorodos
* RSSSF duomenų bazė
Sporting Club de Bruxelles

**Sporting Club de Bruxelles** – buvęs Belgijos futbolo klubas iš Briuselio. Dalyvavo tik pirmajame , o antrojo čempionato pavasario rate iširo.

## Istorija

## Pasiekimai

## Išnašos

## Nuorodos
*
KRC Mechelen

**KRC Mechelen** – Belgijos futbolo klubas iš Mecheleno.

## Istorija

## Pasiekimai

## Sezonai

|}

## Išnašos

## Nuorodos
* Oficiali klubo svetainė
Komatsu

**Komatsu** (株式会社小松製作所, *Komatsu Limited*) yra Japonijos kompanija, gaminanti mašinas, skirtas statybinei ir karinei pramonei, taip pat tokius pramoninius įrengimus, kaip presai, lazeriai ir pan.

Įmonės pavadinimas kilęs iš Japonijos miesto tokiu pačiu pavadinimu, kuriame įmonė buvo įkurta 1917 m. Komatsu gamina ekskavatorius, buldozerius, autokrautuvus ir kitas statybos bei kelių tiesimo mašinas. Pasaulyje yra 22 Komatsu gamyklos.

Komatsu pagamino didžiausią pasaulyje buldozerį D575, naudojamą anglies gavyboje.

## Nuorodos

* Komatsu Forklift atstovas Baltijos šalims.
Jahija ibn Idris ibn Umaras

**Jahija ibn Idris ibn Umaras** (arba **Jahija IV**, arab.: يحي بن إدريس بن عمر, m. 917 m.) – devintasis Idrisidų dinastijos Maroko sultonas, valdęs nuo 904 m. iki mirties 917 m. Jahija ibn Idris ibn Umaras buvo Idris II proanūkis ir Ali ibn Umaro brolėnas. Valdymo metais pasivadino *Jahija IV*.

## Istorija
905 m. šalyje įvyko perversmas ir Jahija ibn Idris ibn Umaras užėmė valdžią. Tarpusavio karu pasinaudojo Fatimidai iš Tusniso ir Omejadai iš Ispanijos. Fatimidų kalifas Ubeidallahas (Ubayd Allah al-Mahdi Billah) su Omejadų palaikymu 920 m. galutinai sutriuškino Idrisidus ir užėmė Fesą. Likę gyvi Idrisidų princai prieglobstį rado Rifo kalnuose. Marokas Fatimidų kalifato buvo valdomas iki 925 m.

## Nuorodos
* ''Maroko karaliai'' 
* ''Musulmonų vadovai''
K. Beringen FC

**Beringen FC** – buvęs Belgijos futbolo klubas iš Beringeno. 2002 m. prisijungė prie Vigor Beringen klubo (pastarasis persivadino KVK Beringen).

## Istorija

## Pasiekimai

* s pusfinalis (1956, 1974 m.)

## Išnašos

## Nuorodos
* RSSSF duomenų bazė
Pirmykštė baimė

**Pirmykštė baimė** – 1996 m. režisieriaus Gregory Hoblit filmas pagal to paties pavadinimo William Diehl novelę. Siužetas sukasi apie advokatą *Martin Vail* (vaid. Richard Gere), teisme ginantį ministrantą *Aaron Stampler* (vaid. Edward Norton). Aaronas kaltinamas nužudęs visų gerbiamą, visuomenėje žinomą arkivyskupą.

Už šį debiutinį vaidmenį Edvardas Nortonas buvo nominuotas Oskarui ir tai tapo tvirta jo karjeros pradžia.
Hasanas I Alhadžamas

**Hasanas I Alhadžamas** (Al-Hajjam al-Hasan ibn Muhammad ibn al-Qassim, arab.: الحجام الحسن بن محمد بن القاسم بن إدريس) buvo dešimtasis Idrisidų dinastijos Maroko sultonas, valdęs nuo 925 m. iki 927 m. Hasanas I Alhadžamas buvo Jahija ibn Alkasimo brolėnas. Jis mirė 944 m. Andalūzijoje.

## Istorija
Po aštuonių Fatimidų kalifo Ubeidallaho (Ubayd Allah al-Mahdi Billah) valdymo metų Hasanui I Alhadžamui 925 m. pavyko nugalėti kalifo armiją ir susigrąžinti Fesą ir Meknesą. Jis buvo paskutinis Idrisidų dinastijos sultonas, šalį valdęs iš Feso. 927 m. mūšyje netoli Feso pralaimėjo Ubeidallahui ir pabėgo į Rifo kalnus, o paskui į Andalūziją. Maroko žemės dešimčiai metų vėl atiteko Fatimidams.

## Nuorodos
* ''Maroko karaliai'' 
* ''Musulmonų vadovai''
Alkasimas Kanumas

**Alkasimas Kanumas** (Abû al-`Aych Ahmad ben al-Qâsim Kannûn, arab.: بو العيش أحمد بن كنون) buvo vienuoliktasis Idrisidų dinastijos Maroko sultonas, valdęs nuo 937 m. iki 948 m. Alkasimas Kanumas buvo Hasano I Alhadžamo brolis. Jis žuvo 954 m. Andalūzijoje.

## Istorija
Šalį valdant Fatimidams, 931 m. Omejadai užėmė Seutą ir Idrisidams liko tik Tanžeras. 935 m. Omejadams pavyko nugalėti Fatimidų generolą Musą ibn Abulafiją (*Musa ibn Abi'l-Afiya*) ir atsiimti Fesą. 937 m. Maroko sultonu paskirtas Alkasimas Kanumas. 948 m. jis šalies valdymą atidavė savo sūnui Abul Ališahmadui, o pats išvyko į Kordobą pas Omejadų kalifą Abdal Rahmaną III (Abd ar-Rahman an-Nasir), dalyvavo mūšiuose Andalūzijoje ir viename iš jų 954 m. žuvo.

## Nuorodos
* ''Maroko karaliai'' 
* ''Musulmonų vadovai''
Bongas

*Apie muzikinį instrumentą skaitykite straipsnį [[Bongai]].*

**Bongas** – tam tikra vandens pypkių rūšis, kuri daugiausia naudojama kanapių, kanapių ir tabako mišinio ar kitų medžiagų rūkymui.

Bongas yra tradicinis Azijos rūkymo prietaisas. Kilęs iš Tailando ir Indonezijos, tačiau naudotas ir Naujojoje Gvinėjoje bei Filipinuose, kur tradiciškai gamintas iš bambuko. Pavadinimas kilęs iš tajų kalbos.

Panašiai, kaip ir kaljane, čia dūmai prieš patekdami į burną pereina per vandenį. Bongas dažniausiai gaminamas iš stiklo ar keramikos. Nuo kaljano labiausiai skiriasi tuo, kad yra mažesnis ir neturi atskiros žarnelės; rūkymui skirtas vamzdelis yra jo paties dalis.

Vietoje vandens rūkant bongą naudojami ir kiti skysčiai, tarp jų – alkoholiniai gėrimai ar arbata.
Abul Ališahmadas

**Abul Ališahmadas** (Abû al-`Aych Ahmad ben al-Qâsim Kannûn, arab.: أبو العيش أحمد بن كنون m. 954 m.) buvo dvyliktasis Idrisidų dinastijos Maroko sultonas, valdęs nuo 948 m. iki mirties 954 m.

Abul Ališahmadas buvo Alkasimo Kanumo sūnus.

## Nuorodos
* ''Maroko karaliai'' ;
* ''Musulmonų vadovai''.
Alhasanas ben Kanunas

**Alhasanas ben Kanunas** (arba **Hasanas II** arab.: الحسن بن كنون m. 985 m. Kordoboje, Ispanija) – tryliktasis ir paskutinis Idrisidų dinastijos Maroko sultonas, valdęs nuo 954 m. iki 974 m.

Alhasanas ben Kanunas buvo Alkasimo Kanumo sūnus, Abul Ališahmado brolis. Valdymo metais pasivadino *Hasanu II*.

## Istorija
959 m. Fatimidų karvedys Ziri (Ziri ibn Manad) puolė Fesą ir nukariavo visą tolimąjį Magrebą, išskyrus Seutą ir Tanžerą. Paskutinis Idrisidų dinastijos sultonas Hasanas II buvo priverstas vėl pereiti į Fatimidų pusę. Tuo pasipiktino Omejadai, kurie 972 m. pradėjo prieš jį karą. Pirmas ispanų puolimas buvo atremtas, bet 974 m., antro puolimo metu, Hasanas II pateko į nelaisvę ir buvo išvežtas į Kordobą. Po kelerių metų jis atgavo laisvę ir kurį laiką gyveno Kaire. 984 m. palaikomas Tuniso Ziridų dinastijos Alhasanas ben Kanunas pabandė Maroke sukelti sukilimą prieš Omejadus, bet vėl pateko į nelaisvę. 985 m. Kordoboje Hasanui II buvo įvykdyta mirties bausmė nukertant galvą.

Seutą ir Tanžerą dar kurį laiką valdė nuo Omejadų priklausoma Idrisidų dinastijos šaka, prasidėjusi nuo Idris II sūnaus Umaro. 1010 m. jie įsikūrė Malagoje ir 1016 m. tapo gerai žinomos Ispanijos istorijoje Hamudidų dinastijos pradininkais.

## Nuorodos
* ''Maroko karaliai'' ;
* ''Musulmonų vadovai''.
Oktay Mahmuti

**Oktajus Mahmutis** (, , g. 1968 m. kovo 6 d., Skopjė) – iš Makedonijos kilęs Turkijos krepšinio treneris.

Didžiąją dalį savo karjero treniravo Stambulo „Efes Pilsen“ klubą (kaip asistentas, vėliau – vyr. treneris). Taip pat dirbo kituose Turkijos klubuose, porą sezonų Italijoje (Trevizo „Benetton“ vyr. treneris).

## Pasiekimai
* 2001–02, 2002–03, 2003–04, 2004–05 m. Turkijos čempionas
* 2001, 2002, 2006, 2007 m. Turkijos taurės laimėtojas
* 2006, 2011 m. Turkijos Prezidento taurės laimėtojas
* 2008–09 m. Europos taurės metų treneris

## Šaltiniai
Statistinis dažnis

**Dažnis** statistikoje yra:
* skaičius *n<sub>i</sub>*, rodantis, kiek įvykių *i* nutiko bandymo metu.
* skaičius *f<sub>i</sub>*, rodantis, kiek imties narių priklauso *i*-tajam intervalui arba kiek imties narių turi vertę i.

Dažniai grafiškai vaizduojami histogramose kaip tam tikro aukščio stulpeliai, kur stulpelio aukštis (kai intervalai vienodo pločio) arba stulpelio plotas (kai intervalai gali būti skirtingo pločio) rodo dažnio dydį.

Tvarkingai išdėstyti dažniai sudaro dažninį skirstinį (), kuris gali būti išreikštas dažnių lentele ar histograma.

## Dažnių tipai
Dažniai dichotomiškai skirstomi į keletą tipų, kurie gali būti suderinami. Pvz., santykinis kauptinis teorinis dažnis.

Skirstymas pagal dažnio dydžio išreiškimo būdą:
* *absoliutieji dažniai* - įvykių kiekis išreikštas įvykių skaičiumi, vienetais.
* *santykiniai dažniai* - įvykių kiekis išreikštas santykiu su bendru įvykių skaičiumi:
** vieneto dalimis:  f_i = \frac{n_i}{N} = \frac{n_i}{\sum_i n_i} 
** procentais:

Skirstymas pagal duomenų šaltinį:
* *empiriniai dažniai* - dažniai, gaunami iš empirinių (eksperimento ar stebėjimo) duomenų
* *teoriniai dažniai* - dažniai, gaunami iš teorinio skirstinio.

Skirstymas pagal duomenų susietumą:
* *paprastieji dažniai* - dažniai, rodantys, kiek duomenų papuola į intervalą.
* *kauptiniai dažniai*, *kaupiamieji dažniai* arba *kumuliaciniai dažniai* - dažniai, gaunami susumuojant šio intervalo ir ankstesniųjų intervalų paprastuosius dažnius. Paskutinis kauptinis dažnis lygus imties dydžiui.

## Šaltiniai
Interviu su vampyru: vampyrų kronikos

**Interviu su vampyru: vampyrų kronikos** – 1994 m. režisieriaus Neil Jordan filmas, paremtas Anne Rice knyga „Interviu su vampyru“. Pagrindinius vaidmenis atlieka Tom Cruise, Brad Pitt ir Kirsten Dunst. Taip pat vaidina Antonio Banderas bei Christian Slater. Filmas plačiai žinomas tiesiog kaip „**Interviu su vampyru**“.

Vampyro Lesteito vaidmuo iš pradžių buvo numatytas britų aktoriui Julian Sands, tačiau kadangi tuo metu jis buvo per mažai žinomas, vietoje jo buvo pasirinktas Tom Cruise. Šis sprendimas labai nepatiko knygos autorei Anne Rice, kuri vėliau labai kritikavo jo vaidybą. Tačiau pamačiusi pabaigtą filmą pakeitė nuomonę.

Laikraščio korespondento vaidmeniui buvo pasirinktas River Phoenix, tačiau jis mirė nuo kokaino perdozavimo. Filmas buvo dedikuotas šiam aktoriui.

Knyga ir filmas buvo vieni pirmųjų kūrinių, kuriuose vaizduojami „vampyrai su siela“, t. y. ne šiaip kraujo ištroškusios (nors galbūt ir labai protingos ir klastingos pabaisos), o jausmus turinčios būtybės, kurios galbūt ir kankinasi dėl savo padėties, ir nenori būti vampyrais. Kūrinyje atsiskleidžia įvairus įvairių veikėjų požiūris į savo naująjį pomirtinį gyvenimą. Taip pat čia pradedama šaipytis iš įvairių su vampyrais susijusių stereotipų. Anne Rice vampyrams nekenkia česnakas ir šventi simboliai, o vienas iš veikėjų – vampyrų pats yra katalikas ir mėgsta lankytis bažnyčioje.

Garso takelį kūrė amerikiečių kompozitorius Elliot Goldenthal.
Monopolis (žaidimas)

***Monopolis*** () – stalo žaidimas, atsiradęs Amerikoje; pirmą kartą išleido *Parker Brothers*. Žaidimas, paantrašte „Greitų sandorių nekilnojamojo turto prekybos žaidimas“, pavadintas pagal ekonominę sąvoką monopolija (), vienintelio paslaugos ar prekės pardavėjo dominavimą rinkoje. Jį gamina Jungtinių Valstijų žaidimų ir žaislų įmonė Hasbro. Žaidėjai keliauja žaidimo lenta parduodami ar mainydamiesi nuosavybe, vystydami savo nuosavybę namais ir viešbučiais ir rinkdami nuompinigius iš priešininkų. Pagrindinis tikslas yra priversti varžovus bankrutuoti.

## Žaidimo tikslas
Pradedami nuo langelio *EIK*, žaidėjai perkelia savo figurėlę per tiek langelių, kiek rodo išmesti kauliukai. Kai kas nors atsistoja ant nuosavybės, kuri niekam nepriklauso, gali ją nupirkti iš banko, arba bankas ją parduos aukcione. Žaidėjai, kurie turi nekilnomąjį turtą, renka nuomą iš ten sustojusių priešininkų.

## Žaidimo įranga
* 1 žaidimo lenta
* 10 figurėlių
* 26 nuosavybės liudijimo kortelės
* 16 šanso kortelių
* 16 visuomenės fondo kortelių
* 1 paketas specialių MONOPOLIO pinigų
* 32 namai
* 12 viešbučių
* 2 kauliukai

## Žaidimo lenta (lietuviška versija)

### Kiti žaidimai

#### 2025 m. papildymai
2025 m. sausio 7 d. išleisti trys žaidimo plėtiniai minint žaidimo 90-mečio šventę. Šie „Monopolio“ išplėtimai papildo klasikinį žaidimą ir perpus sutrumpina žaidimo laiką, juos žaisti reikalingas klasikinis „Monopolio“ žaidimas.
* **Buy Everything** – šiame papildyme pristatomas pirkimo kauliukas, pardavimo saugykla su trimis dokumentais, pardavimo kortelėmis ir dokumentais tokiems langeliams kaip „Go“ ir „Bendruomenės skrynia“. Be to, žaidėjai pradeda nuo 2150 USD, o ne 1500 USD. Langelių „Go To Jail“, „Pajamų mokesčio“ ir „Prabangos mokesčio“ savininkai renka baudas iš kitų žaidėjų. Kiekvieną ėjimą žaidėjai ridena pirkimo kauliuką, išridenę įprastus kauliukus.
* **Nemokama stovėjimo aikštelė: aukso puodas** () – šiame variante pridedamas nemokamo parkavimo suktukas, o „Šanso“ ir „Bendruomenės skrynios“ langeliai paskiriami kaip „sukimų vietos“, kur žaidėjas gali sukti nemokamo parkavimo suktuką. Mokėjimai ir baudos dedamos į aukso puodą. Taip pat pristatomas „Deal mobile“ žymėjimas, leidžiantis žaidėjams savo nuožiūra pirkti nekilnojamąjį turtą ir išvengti nuomos mokesčių.
* **Go to Jail** – šiame papildyme žaidėjai gauna Korupcijos korteles už tai, kad patenka į kalėjimą arba superkalėjimą.

## Nuorodos

* Lietuviška „Monopolio“ svetainė
Šarūnas Kudžmauskas

**Šarūnas Jonas Kudžmauskas** (1943 m. gegužės 6 d. Tytuvėnuose – 2006 m. gruodžio 16 d. Vilniuje, palaidotas Rokantiškių kapinėse) – Lietuvos fizikas.

## Biografija
1949–1960 m. mokėsi Kybartų vidurinėje mokykloje (dabar Kybartų Kristijono Donelaičio gimnazija). 1960–1965 m. studijavo Vilniaus universiteto Fizikos ir matematikos fakultete (baigimo diplomas su pagyrimu). 1971 m. apgynė fizikos matematikos mokslų kandidato disertaciją Vilniaus universitete. 1977 m. suteiktas Vyresniojo mokslinio bendradarbio vardas. 1993 m. – LR daktaro diplomas, gamtos mokslų daktaro laipsnis – nostrifikuota fizikos matematikos mokslų kandidato disertacija.

1991 m. jis kartu su motina pensininke, gaudami nedideles pajamas, pervedė 1000 rublių Lietuvos nepriklausomybės gynybai stiprinti. Apie tą išskirtinę auką buvo pranešta per Seimo posėdį.

## Mokslinė veikla
Mokslinių tyrimų sritis – eksitonų ir krūvininkų generacija bei judėjimas priemaišiniuose kristaluose, organiniuose puslaidininkiuose, fotosintetinėse sistemose.

Sukūrė tunelinių šuolių, stimuliuotų gardelės virpesiais (fononais) teoriją..

## Šaltiniai
Pacifizmas

**Pacifizmas** ( – „taikus“) – judėjimas, smerkiantis bet kokius karus ar prievartą, pasyviomis priemonėmis remiantis taiką.

Pacifizmas apima eilę požiūrio taškų:
* tikėjimas, jog tarptautiniai nesutarimai gali ir turi būti išspręsti taikiai
* tikėjimas, jog valstybinės ir privačios karinės struktūros ir jai dirbanti karinė pramonė turėtų būti panaikintos;
* oponavimas bet kokiai visuomenės struktūrai, įgaliojusiai savo vyriausybę turėti išskirtines jėgas (anarchistinis arba libertaristinis pacifizmas);
* atsisakymas fizinės prievartos politinių, ekonominių ar socialinių tikslų siekimui;
* prievartos metodų neigimas bet kokiomis aplinkybėmis, įskaitant asmeninę ar bendrą savigyną.

Pacifizmas gali remtis moralės principais (deontologinis požiūris) arba pragmatizmu (konsekvencialistinis požiūris). Principinio pacifizmo šalininkai tiki, jog bet kokioje prievartos situacijoje – ar kare, ar tarpasmeniniuose santykiuose, prievartos veiksmas taps moraliai neteisingu. Tuo tarpu, pragmatikai pacifistai mano, jog karo ar tarpasmeninės prievartos kaina yra per didelė, dėl to yra būtina rasti kitus sprendimo kelius.

## Pacifistų simbolika
Pacifistų simbolis – apversta Gyvybės Runa pavaizduota Amžinybės simbolio (rato) apsuptyje. Kai kurie pacifizmo priešininkai tvirtina, kad iš tikrųjų tai Nerono kryžius, simbolizuojantis neapykantą religijai. Nerono kryžius atrodo taip pat, kaip ir pacifizmo simbolis, ten vaizduojamas apibrėžtas, apverstas ir nulaužtais galais Jėzaus Kristaus kryžius.

## Šaltiniai
Ban Ki-Moon

**Ban Ki Munas** (; g. 1944 m. birželio 13 d. Jimsonge, Š. Čungčongo prov.) – Pietų Korėjos diplomatas, buvęs JTO Generalinis sekretorius nuo 2007 m. sausio 1 d. iki 2016 m. pabaigos.

## Biografija
Gimė mažame Haengchi kaimelyje prie Čungdžu miesto, į kurį vaikystėje persikraustė. Korėjos karo metu Ban Ki Munas su tėvais nuo vykusio karo veiksmų buvo pasitraukę iš Čungdžu į atokesnes Korėjos vietoves. Baigė Čungdžu vidurinę mokyklą. 1970 m. baigė tarptautinių santykių bakalauro studijas Seulo universitete ir pradėjo dirbti P. Korėjos užsienio reikalų ministerijoje. 1979 m. paskirtas Užsienio reikalų ministerijos Jungtinių Tautų departamento direktoriumi. 1985 m. baigė viešojo administravimo magistro studijas Harvardo universiteto Dž. Kenedžio valdymo mokykloje. Nuo 1992 m. iki 1994 m. dirbo P. Korėjos ambasadoje JAV. 1995 m. paskirtas P. Korėjos užsienio reikalų viceministru. 1996 m. tapo P. Korėjos prezidento patarėju nacionalinio saugumo klausimais. 1998 m. paskirtas P. Korėjos ambasadoriumi Austrijoje ir Slovėnijai. 2001 m. P. Korėja pirmininkavo Jungtinių Tautų Generalinei Asamblėjai, o Ban Ki Munas buvo paskirtas pirmininko Han Seung-soo štabo vadovu. 2003 m. naujai išrinktas Pietų Korėjos prezidentas Roh Moo-hyun Ban Ki muną paskyrė užsienio politikos patarėju. 2004 m. Ban Ki Munas paskirtas P. Korėjos užsienio reikalų ministru. 2006 m. spalio 13 d. Jungtinių Tautų Generalinė Asamblėja paskyrė jį organizacijos generaliniu sekretoriumi. Šiose pareigose Ban Ki Munas dirbo nuo 2007 m. pradžios, pakeitęs Kofį Ananą. Generalinio sekretoriaus pareigose didelį dėmesį skyrė klimato kaitos klausimams bei Darfūro krizės sprendimui. 2011 m. birželio 21 d. Jungtinių Tautų Generalinė asamblėja vienbalsiai paskyrė Ban Ki Muną antrajai Generalinio sekretoriaus kadencijai. Jos metu Ban Ki Munas kvietė užtikrinti taiką Artimųjų Rytų regione, organizavo Sirijos pilietinio karo taikos derybas, kvietė taikiai spręsti konfliktą Ukrainos rytuose. Ban Ki Munas teigiamai vertintas už didelį dėmesį, skirtą globalinio atšilimo problemoms. Kritikuotas už gausų P. Korėjos piliečių skyrimą į vadovaujančias pareigas Jungtinėse Tautose.

2016 m. pabaigoje baigęs Jungtinių Tautų generalinio sekretoriaus kadenciją, buvo laikomas rimtu kandidatu 2017 m. gegužės 10 d. vykusiuose P. Korėjos prezidento rinkimuose, tačiau tų metų vasario 1 d. savo kandidatūrą atsiėmė.

2017 m. rugsėjo 14 d. Tarptautinis olimpinis komitetas Ban Ki Muną išrinko organizacijos Etikos komisijos pirmininku.

Daugelis šalių jam yra skyrusios valstybinius apdovanojimus, Ban Ki Munas yra kelių dešimčių pasaulio universitetų garbės daktaras.

## Šaltiniai

## Nuorodos
* Ban Ki Muno biografija